༄༅། །རྡོ་རྗེ་སྙིང་པོ་མཆོག་ཏུ་གསང་བའི་དཀྱིལ་འཁོར་གྱི་སྒྲུབ་ཐབས་བཤད་པ་
བཞུགས་སོ། །
༄༅། །ད་ནི་རྡོ་རྗེ་སྙིང་པོ་མཆོག་ཏུ་གསང་བའི་དཀྱིལ་འཁོར་སྒྲུབ་ཐབས་བཤད་པར་
བྱ་སྟེ། དེ་ཡང་ཕལ་ཆེར་རྩ་བའི་དཀྱིལ་འཁོར་ཆེན་པོ་དང་འདྲ་བ་ལ། ཁྱད་པར་དང་པོའི་སྦྱོར་
བའི་མངོན་རྟོགས་ཀྱི་སྐབས་སུ་ཨཱཿཞེས་བྱ་བ་ནི། ཆོས་ཐམས་ཅད་མ་སྐྱེས་པའི་ཕྱིར་ཆོས་
ཐམས་ཅད་ཀྱི་སྒོར་བཤད་དོ། །ཨོཾ་ཨཱཿཨཾ་ཨ་ཨཱཿཞེས་པ་ནི་ཆོས་ཐམས་ཅད་ཀྱི་ཕ་རོལ་ཏུ་ཕྱིན་
པ་ཐམས་ཅད་ཡོངས་སུ་རྫོགས་པར་བལྟ་བར་བྱའོ། །ༀ་ཡཾ་ན། ཞེས་བྱ་བ་ནི་ཆོས་ཐམས་ཅད་
ཀྱི་མིང་དང་གཟུགས་དང་ཡོངས་སུ་ཤེས་པའི་དབང་དུ་གྱུར་པའི་ཕྱིར། ཆོས་ཐམས་ཅད་ཀྱི་
སྒོར་བཤད་དོ། །ཨོཾ་ནཾ་ད། ཞེས་བྱ་བ་ནི་འདུལ་བ་དང་ཞི་བའི་ཕ་རོལ་ཏུ་ཕྱིན་པ་ཡོངས་སུ་
རྫོགས་པར་བྱེད་པའི་ཕྱིར། ཆོས་ཐམས་ཅད་ཀྱི་སྒོར་བརྗོད་དོ། །ༀ་དཾ་པ། ཞེས་བྱ་བ་ནི་ཡོངས་
སུ་ཉོན་མོངས་པ་དང་། རྣམ་པར་སྤོང་བ་དང༌། ཟག་པ་དང་བཅས་པ་དང་། ཟག་པ་མེད་པའི་
སྒོ་ནས། ཕུང་པོ་དང༌། ཁམས་དང༌། སྐྱེ་མཆེད་ལ་སོགས་པ་དོན་དམ་པའི་བདེན་པ་ལ་གནས་
ཏེ། མི་དམིགས་པའི་ཆོས་ཐམས་ཅད་ཀྱི་སྒོར་རྣམ་པར་གཞག་གོ། ༀ་ཧཱུྃ་ཏེ། ཞེས་བྱ་བ་ནི་དེ་
བཞིན་ཉིད་ཀྱི་རྗེས་སུ་འགྲོ་བའི་ཆོས་ཀྱི་དབྱིངས་ལ་འཇུག་པའི་ཕྱིར། ཆོས་ཐམས་ཅད་ཀྱི་
སྒོར་རྣམ་པར་བལྟ་བར་བྱའོ། །ཨོཾ་ཏཾ་ཀ། ཞེས་བྱ་བ་ནི་ལས་ཀྱི་རྣམ་པར་ངེས་པ་རྣམ་པར་
-86-

སྔགས་ལ་འཇུག་པའི་སྒོ་ལས། རྡོ་རྗེ་སྙིང་པོ་རྒྱན་གྱི་ཆོས་སྐོར་བཞུགས། ༤༩༽
བགྲོད་པའི་ཕྱིར་ཆོས་ཐམས་ཅད་ཀྱི་སྒོར་གསལ་བར་བྱའོ། །ༀ་ཀཾ་མ། ཞེས་བྱ་བ་ནི་སྒྱུ་མ་ལྟ་
བུ་ཉིད་དྲན་པ་མེད་ཅིང་སྙིང་རྗེ་ཆེ་བ་དང༌། ཤེས་རབ་རྣོ་བ་ལས་བྱུང་བའི་ཕྱིར། ཆོས་ཐམས་
ཅད་ཀྱི་སྒོར་གསལ་བར་བཤད་དོ། །ༀ་མཾ་ག། ཞེས་བྱ་བ་ནི་ཟབ་མོ་ལ་སྤྱོད་པའི་ཕྱིར་ཆོས་
ཐམས་ཅད་ཀྱི་སྒོར་བལྟ་བར་བྱའོ། །ༀ་གཾ་ཛ། ཞེས་བྱ་བ་ནི་སྐྱེ་བ་དང་འཆི་བ་ལས་ཡོངས་སུ་
བརྒལ་བའི་རང་བཞིན་མི་ཕྱེད་པའི་ཕྱིར། ཆོས་ཐམས་ཅད་ཀྱི་སྒོར་བལྟ་བར་བྱའོ། །ཨོཾ་ཡྀ་དྷ།
ཞེས་བྱ་བ་ནི་ཆོས་ཀྱི་དབྱིངས་ཡོངས་སུ་མི་ཕྱེད་པའི་རྡོ་རྗེ་ཡོངས་སུ་རྫོགས་པའི་ཕྱིར། ཆོས་
ཐམས་ཅད་ཀྱི་སྒོར་བལྟ་བར་བྱའོ། །ༀ་བྷཾ་ཤ། ཞེས་བྱ་བ་ནི། ཞི་གནས་དང་ལྷག་མཐོང་ཡོངས
སུ་རྫོགས་པའི་ཕྱིར་ཆོས་ཐམས་ཅད་ཀྱི་སྒོར་བལྟ་བར་བྱའོ། །ༀ་ཤྀ་ཥ། ཞེས་བྱ་བ་ནི་གང་ཟག་
དང་། ཆོས་ཀྱི་བདག་མེད་པ། ནམ་མཁའ་ལྟར་གསལ་ཞེས་ཆོས་ཐམས་ཅད་རང་བཞིན་གྱིས་
འོད་གསལ་བའི་ཕྱིར། ཆོས་ཐམས་ཅད་ཀྱི་སྒོར་རྣམ་པར་གཞག་གོ། ཨོཾ་ཥཾ་ཀཱ། ཞེས་བྱ་བ་ནི།
གཡོ་བ་སྐྱེ་བ་མེད་པའི་ཕྱིར་མི་ཟད་པའི་ཡེ་ཤེས་སོ་སོར་དམིགས་ཏེ། ཆོས་ཐམས་ཅད་ཡོངས་
སུ་དག་པའི་ཕྱིར། ཆོས་ཐམས་ཅད་ཀྱི་སྒོར་བལྟ་བར་བྱའོ། །ༀ་ཀྱྀ་ང་། ཞེས་བྱ་བ་ནི། ཆོས་
ཐམས་ཅད་མཁྱེན་པའི་ཡེ་ཤེས་ཀྱི་ཡུལ་ཡུམ་ཡིན་པའི་ཕྱིར་ཆོས་ཐམས་ཅད་ཀྱི་སྒོར་བལྟ་བར་
བྱའོ། །ༀ་ངྷི་ཐ། ཞེས་བྱ་བ་ནི། གནས་དང་གནས་མ་ཡིན་པ་ལ་མཁས་པས། སངས་རྒྱས་ཀྱི་
ཞིང་ཡོངས་སུ་སྦྱོང་བའི་ཕྱིར་ཆོས་ཐམས་ཅད་ཀྱི་སྒོར་ལྟ་བར་བྱའོ། །ཨོཾ་ཧཱྃ་དྷ། ཞེས་བྱ་བ་ནི།
སྒྲིབ་པ་ཐམས་ཅད་རབ་ཏུ་སྤངས་པས། ཟད་པའི་ཡེ་ཤེས་མི་སྐྱེ་ཞིང་། མཐར་ཐུག་པའི་ཡེ་
ཤེས་ཐོབ་པའི་ཕྱིར། ཆོས་ཐམས་ཅད་ཀྱི་སྒོར་བཤད་དོ། །ཨོཾ་བྷཻ་ཛྙ། ཞེས་བྱ་བ་ནི། མྱུར་དུ་འཆི་
བ་མེད་པ་རྗེས་སུ་དམིགས་པ་མེད་པའི་ཕྱིར་ཆོས་ཐམས་ཅད་ཀྱི་སྒོར་བལྟ་བར་བྱའོ། །ཨོཾ་ཛྙ།
ལུས་རྣམ་པར་སྤྱོད་པ་ནི་འདོད་ཆགས་དང་བྲལ་བས་ཉོན་མོངས་པ་ཐམས་ཅད་སྤངས་ཏེ། རྡོ་
རྗེ་སྙིང་པོའི་ལུས་ཐོབ་པའི་ཕྱིར། ཆོས་ཐམས་ཅད་ཀྱི་སྒོར་བལྟ་བར་བྱའོ། །ༀ་ཀཾ། སེམས་རྣམ་
-87-

བོ་དོང་པཎ་ཆེན་གྱི་གསུང་འབུམ་ལས། དཔལ་དེ་ཁོ་ན་ཉིད་འདུས་པའི་རྒྱ་མཚོ།
པར་སྤྱོད་པ་ནི། ཉེས་པ་དང༌། རྨོངས་པ་དང༌། བག་ལ་ཉལ་རབ་ཏུ་སྤངས་ནས། བྱང་ཆུབ་ཀྱི་
སེམས་བསྐྱེད་པ་རང་བཞིན་གྱིས་འོད་གསལ་བའི་ཕྱིར། ཆོས་ཐམས་ཅད་ཀྱི་སྒོར་བལྟ་བར་
བྱའོ། །ཨཾ་ཨཾ། ངག་རྣམ་པར་སྤྱོད་པ་ནི། ངག་གི་སྤྲོས་པ་ཆོས་ཀྱི་དབྱིངས་རྣམ་པར་དག་པའི་
ཕྱིར་ཆོས་ཐམས་ཅད་ཀྱི་སྒོར་བལྟ་བར་བྱའོ། །ༀ་བཾ་ཚ། ཞེས་བྱ་བ་ནི། གྲིབ་མ་མ་དམིགས་
ཤིང་རང་བཞིན་གྱིས་དྭངས་པའི་ཕྱིར། ཆོས་ཐམས་ཅད་ཀྱི་སྒོར་བལྟ་བར་བྱའོ། །ༀ་ཆྀ་གྷ།
ཞེས་བྱ་བ་ནི། གཅིག་ཏུ་འདྲེས་པ་ལ་དམིགས་པའི་དོན་དམ་པར་གཉིས་སུ་འགྱུར་བའི་ཕྱིར་
ཆོས་ཐམས་ཅད་ཀྱི་སྒོར་བལྟ་བར་བྱའོ། །ༀ་གྷཾ་ཊ། ཞེས་བྱ་བ་ནི་ཅ་ཅོ་དང་བྲལ་བའི་རྡོ་རྗེ་སྙིང་
པོ་འཛིན་པའི་ཕྱིར་ཆོས་ཐམས་ཅད་ཀྱི་སྒོར་བཤད་དོ། །ཨོཾ་ཊཾ་ཕ། ཞེས་བྱ་བ་ནི། ཆོས་ཐམས་
ཅད་དབུ་བ་གདོས་པ་ལྟ་བུའི་ཚུལ་གྱིས། གསང་བའི་ཡེ་ཤེས་གསལ་བའི་ཕྱིར་ཆོས་ཐམས་
ཅད་ཀྱི་སྒོར་བཤད་དོ། །ༀ་ཨཾ་ཌ། ཞེས་བྱ་བ་ནི་སྒྲ་ཆེན་པོ་ལས་གྲོལ་བའི་ནམ་མཁའ་ལས་
འགྲོ་བ་གྲུབ་པས་སོ་སོར་ཐོབ་པའི་ཕྱིར། ཆོས་ཐམས་ཅད་ཀྱི་སྒོར་བལྟ་བར་བྱའོ། །ༀ་ཌཾ་དར།
ཞེས་བྱ་བ་ནི་ཚྭ་སྒོ་མི་དམིགས་པའི་ཕྱིར་ཆོས་ཐམས་ཅད་ཀྱི་སྒོར་བལྟ་བར་བྱའོ། །ༀ་ཥཾ། ཆོས་
ཐམས་ཅད་ཉེ་བར་ཞི་བའི་ཕྱིར་ཆོས་ཐམས་ཅད་ཀྱི་སྒོར་བཞག་གོ། ཨཾ་ཨཾ། རྒྱུན་དུ་བྱེད་པ་ནི་
ངེས་པར་འབྱུང་བའི་དོན་དུ་འཕགས་པའི་ལམ་ཡན་ལག་བརྒྱད་པ་ཉེ་བར་གནས་པའི་ཕྱིར།
ཆོས་ཐམས་ཅད་ཀྱི་སྒོར་བལྟ་བར་བྱའོ། །ༀ་ཡཾ། དེ་ཁོ་ན་ཉིད་ནི་སྤྲོས་པ་ཐམས་ཅད་རྣམ་པར་
སྤངས་པའི་ཕྱིར། ཆོས་ཐམས་ཅད་ཀྱི་སྒོར་རྣམ་པར་གཞག་གོ། ༀ་ཏཾ། མ་སྐྱེས་པའི་ཆོས་རྣམ་
པར་གྲོལ་བའི་མཚན་ཉིད་ཡིན་པའི་ཕྱིར་ཆོས་ཐམས་ཅད་ཀྱི་སྒོར་བཤད་དོ། །ༀ་ཧཱུཾ། ཡོངས་སུ་
གཟུང་བ་མེད་པ་ནི་འཐབ་པ་དང༌། རྩོད་པ་སྤངས་པའི་ཆོས་ཉིད་ཡིན་པའི་ཕྱིར། ཆོས་ཐམས་
ཅད་ཀྱི་སྒོར་བལྟ་བར་བྱའོ། །ༀ་ཧྲཱིཿཀུན་ནས་ཉོན་མོངས་པ་མེད་པ་ནི་མཚན་རྣམ་པར་དག་
པའི་ཕྱིར། ཆོས་ཐམས་ཅད་ཀྱི་སྒོར་རྣམ་པར་བལྟ་བར་བྱའོ། །ༀ་ཀ་ཁ་ག་གྷ་ང༌། རང་བཞིན་
-88-

སྔགས་ལ་འཇུག་པའི་སྒོ་ལས། རྡོ་རྗེ་སྙིང་པོ་རྒྱན་གྱི་ཆོས་སྐོར་བཞུགས། ༤༩༽
འོད་གསལ་བའི་མཚན་ཉིད་གཟུང་བའི་ཕྱིར་ཆོས་ཐམས་ཅད་ཀྱི་སྒོར་གནས་སོ། །ༀ་ཙ་ཚ་ཛ་
ཛྷ་ཉ། སྣང་བ་ནི་གསལ་ཞིང་འབར་བའི་ཕྱིར་ཆོས་ཐམས་ཅད་ཀྱི་སྒོའོ། །ཨོཾ་ཊ་ཋ་ཌ་ཌྷ་ཎ།
སྒོམ་པའི་ཆོས་ཐམས་ཅད་གཉིས་སུ་མི་གནས་པའི་ཕྱིར་ཆོས་ཐམས་ཅད་ཀྱི་སྒོའོ། །ཨོཾ་ཏ་ཐ་ད་
དྷ་ན། གཞི་མེད་པ་ནི་མ་འདྲེས་པའི་ཕྱིར་ཆོས་ཐམས་ཅད་ཀྱི་སྒོར་རྣམ་པར་གཞག་གོ། ༀ་པ་
ཕ་བ་བྷ་མ། བྱང་ཆུབ་ནི་ཆོས་ཐམས་ཅད་དྲི་མ་མེད་པའི་ཕྱིར་ཆོས་ཐམས་ཅད་ཀྱི་སྒོར་བལྟ་
བར་བྱའོ། །ༀ་ཡ་ར་ལ་ཝ། མྱ་ངན་ལས་འདས་པ་ནི་གློ་བུར་ཐམས་ཅད་ངེས་པར་དོར་བའི་
མཚན་ཉིད་དང་ཆོས་ཀྱི་དབྱིངས་སོ་སོར་ཐོབ་ཅིང་མངོན་པར་ཤེས་པ་དང༌། ཡེ་ཤེས་མཁྱེན་
པས་སངས་རྒྱས་ཀྱིས་ཡོངས་སུ་ཐོབ་པའི་ཕྱིར། ཆོས་ཐམས་ཅད་ཀྱི་སྒོར་བལྟ་བར་བྱའོ། །ཨཾ་
ཤ་ཥ་ས་ཧ། རྣམ་པ་ཐམས་ཅད་ཀྱི་མཆོག་དང་ལྡན་པ་ཐམས་ཅད་མཁྱེན་པའི་ཡེ་ཤེས་རྣམ་
པར་དག་པ་དེ་བཞིན་གཤེགས་པ་ཐམས་ཅད་ཀྱི་སྒོ་རྣམ་པར་ངེས་པའོ། །དེ་བཞིན་དུ་རྣམ་པར་
ཞལ་བཞི་པར་བསྟན་པའི་རྗེས་སུ། གཉིས་སུ་མེད་པ་ཡོངས་སུ་དག་པ་ཆོས་ཐམས་ཅད་རྣམ་
པར་གྲོལ་བའི་ཕྱག་རྒྱས་རྒྱས་གདབ་པའོ། །རྟག་པ་དང་ཆད་པ་ཡོངས་སུ་དག་པས། ཆོས་
ཐམས་ཅད་ཞི་བ་དང་མཐའ་མེད་པའི་ཕྱག་རྒྱ་གདབ་པའོ། །དང་པོར་ཟད་པ་དང་བར་དུ་ཟད་
པ་དང་མཐའ་མར་ཟད་པ་དང་ལྡན་པས། ཆོས་ཐམས་ཅད་ཟད་པའི་ཕྱག་རྒྱས་རྒྱས་གདབ
པའོ། །མཉམ་པ་ཉིད་ཀྱི་མཐའ་རྣམ་པར་དག་པས་ཆོས་ཐམས་ཅད་ལ་བཀུར་བ་མི་འདེབས་
པའི་ཕྱག་རྒྱས་གདབ་པའོ། །མིག་ལྔ་ལས་ཡང་དག་པར་འདས་པས། ཆོས་ཐམས་ཅད་ནམ་
མཁའི་ཕྱག་རྒྱས་བཏབ་པའོ། །ནམ་མཁའི་ཁམས་ཐམས་ཅད་དང་ལྡན་པས། ཆོས་ཐམས་
ཅད་ནམ་མཁའི་ཕྱག་རྒྱས་བཏབ་པའོ། །ཆོས་ཀྱི་དབྱིངས་ཡོངས་སུ་ཁྱབ་པས། ཆོས་ཐམས་
ཅད་དབྱེར་མི་ཕྱེད་པའི་ཕྱག་རྒྱས་གདབ་པའོ། །ཆོས་ཐམས་ཅད་བྱང་ཆུབ་ཀྱི་སེམས་དང་ཐ་མི་
དད་པས། ཆོས་ཐམས་ཅད་བྱང་ཆུབ་ཀྱི་སེམས་ཀྱི་ཕྱག་རྒྱས་བཏབ་པའོ། །ཆོས་ཀྱི་དབྱིངས་
-89-

བོ་དོང་པཎ་ཆེན་གྱི་གསུང་འབུམ་ལས། དཔལ་དེ་ཁོ་ན་ཉིད་འདུས་པའི་རྒྱ་མཚོ།
མི་ཕྱེད་པའི་མཚན་ཉིད་ཡིན་པས། ཆོས་ཐམས་ཅད་ཆོས་ཀྱི་དབྱིངས་ཀྱི་ཕྱག་རྒྱས་བཏབ་པའོ། །
ངོ་བོ་ཉིད་མེད་པས་ཆོས་ཐམས་ཅད་སྟོང་པ་ཉིད་ཀྱི་ཕྱག་རྒྱས་བཏབ་པའོ། །འཚོ་བ་མེད་པས་
ཆོས་ཐམས་ཅད་བདག་མེད་པའི་ཕྱག་རྒྱས་བཏབ་པའོ། །སྐད་ཅིག་མ་ཉིད་པས་ཆོས་ཐམས་
ཅད་མི་རྟག་པའི་ཕྱག་རྒྱས་བཏབ་པའོ། །སྐྱེ་བ་དང་། རྒ་བ་དང་། འཆི་བའི་མཐའ་དང་ལྡན་
པས། ཆོས་ཐམས་ཅད་སྡུག་བསྔལ་གྱི་ཕྱག་རྒྱའི་རྒྱས་གདབ་པའོ། །སྔོན་གྱི་མཐའ་དང་ཕྱི་
མའི་མཐའ་དེ་བཞིན་ཉིད་པས། ཆོས་ཐམས་ཅད་དེ་བཞིན་ཉིད་ཀྱི་ཕྱག་རྒྱས་རྒྱས་བཏབ་པའོ། །
གདོད་མ་ནས་ཡོངས་སུ་དག་པས། ཆོས་ཐམས་ཅད་ཡང་དག་པའི་མཐའི་ཕྱག་རྒྱས་རྒྱས་
བཏབ་པའོ། །འདུས་བྱས་དང་འདུ་མ་བྱས་མཉམ་པ་ཉིད་པས། ཆོས་ཐམས་ཅད་སྟོང་པ་ཉིད་
ཀྱི་ཕྱག་རྒྱས་རྒྱས་བཏབ་པའོ། །སྤྲོས་པའི་དམིགས་པ་རྣམ་པར་བྲལ་བས་ཆོས་ཐམས་ཅད་
མཚན་མ་མེད་པའི་ཕྱག་རྒྱས་རྒྱས་གདབ་པའོ། །རེ་བ་ཐམས་ཅད་ལས་རྣམ་པར་གྲོལ་བས།
ཆོས་ཐམས་ཅད་སྨོན་པ་མེད་པའི་ཕྱག་རྒྱས་རྒྱས་བཏབ་པའོ། །དངོས་པོ་མེད་པའི་ངོ་བོ་ཉིད་ཀྱི་
མཚན་ཉིད་ཀྱིས་ནི། ཆོས་ཐམས་ཅད་མི་རྟག་པའི་ཕྱག་རྒྱས་རྒྱས་བཏབ་པའོ། །ཕུང་པོ་ལྔ་
ཡོངས་སུ་འདུས་པའི་མཚན་ཉིད་ཀྱིས་ནི། ཆོས་ཐམས་ཅད་སྡུག་བསྔལ་གྱི་ཕྱག་རྒྱས་རྒྱས་
བཏབ་པའོ། །རང་བཞིན་གྱིས་བདག་མེད་པས། ཆོས་ཐམས་ཅད་བདག་མེད་པའི་ཕྱག་རྒྱས་
རྒྱས་བཏབ་པའོ། །ཤིན་ཏུ་མི་གཡོ་བའི་ཕྱིར་ཆོས་ཐམས་ཅད་ཞི་བའི་ཕྱག་རྒྱས་རྒྱས་གདབ་
པའོ། །དོན་དམ་པའི་བདེན་པས་ཡོངས་སུ་ཁྱབ་པའི་ཕྱིར། ཆོས་ཐམས་ཅད་བདེན་པའི་ཕྱག་
རྒྱས་རྒྱས་གདབ་པའོ། །འཚོ་བ་རྣམ་པར་དག་པ་མི་གནས་པའི་ཕྱིར། ཆོས་ཐམས་ཅད་དྲི་མ་
མེད་པའི་ཕྱག་རྒྱས་རྒྱས་བཏབ་པའོ། །ཤིན་ཏུ་གདོན་མི་ཟ་བར་གནས་པའི་ཕྱིར། ཆོས་ཐམས་
ཅད་འཁྲུག་པ་མེད་པའི་ཕྱག་རྒྱས་རྒྱས་བཏབ་པའོ། །སྔོན་གྱི་མཐའ་དང་ཕྱི་མའི་མཐའ་བཅད་
པའི་ཕྱིར། ཆོས་ཐམས་ཅད་ཇི་ལྟ་བ་བཞིན་གྱི་ཕྱག་རྒྱས་རྒྱས་བཏབ་པའོ། །མི་རྣམས་ཀྱི་གཞི་
-90-

སྔགས་ལ་འཇུག་པའི་སྒོ་ལས། རྡོ་རྗེ་སྙིང་པོ་རྒྱན་གྱི་ཆོས་སྐོར་བཞུགས། ༤༩༽
མེད་པའི་ཕྱིར། །ཆོས་ཐམས་ཅད་སྒྲོ་འདོགས་པ་མེད་པའི་ཕྱག་རྒྱས་བཏབ་པའོ། །བྱེད་པ་པོས་
བྱས་པའི་ཕྱིར། ཆོས་ཐམས་ཅད་འཇིག་པའི་ཕྱག་རྒྱས་རྒྱས་བཏབ་པའོ། །རང་བཞིན་གྱིས་མ་
བྱུང་བའི་ཕྱིར། ཆོས་ཐམས་ཅད་འབྱུང་བ་མེད་པའི་ཕྱག་རྒྱས་རྒྱས་བཏབ་པའོ། །རང་བཞིན་
གྱིས་མ་སྐྱེས་པའི་ཕྱིར། ཆོས་ཐམས་ཅད་འགོག་པ་མེད་པའི་ཕྱག་རྒྱས་རྒྱས་གདབ་པའོ། །
འགག་པ་མེད་པའི་ཕྱིར། ཆོས་ཐམས་ཅད་གདོད་མ་ནས་སྐྱེ་བ་མེད་པའི་ཕྱག་རྒྱས་རྒྱས་གདབ་
པའོ། །རྣམ་པར་སྤྱོད་པ་ཀུན་ཏུ་སྤྱོད་པ་ཐམས་ཅད་དང་བྲལ་བའི་ཕྱིར། ཆོས་ཐམས་ཅད་སྤྲོས་
པ་མེད་པའི་ཕྱག་རྒྱས་རྒྱས་གདབ་པའོ། །གཟུགས་རྣམ་པར་ལྟ་བ་མེད་པའི་ཕྱིར། ཆོས་ཐམས་
ཅད་མཚན་ཉིད་མེད་པའི་ཕྱག་རྒྱས་རྒྱས་བཏབ་པའོ། །གནས་ཡོངས་སུ་བཅད་པའི་ཕྱིར་ཆོས་
ཐམས་ཅད་ཉེ་བར་སྦྱོར་བ་མེད་པའི་ཕྱག་རྒྱས་རྒྱས་བཏབ་པའོ། །མི་མཐུན་པའི་ཕྱོགས་ཉེ་བར་
མི་དམིགས་པའི་ཕྱིར། ཆོས་ཐམས་ཅད་ལ་བཀུར་བ་འདེབས་པའི་ཕྱག་རྒྱས་རྒྱས་བཏབ་པའོ། །
མངོན་པར་འདུ་བྱེད་པ་ཐམས་ཅད་མེད་པའི་ཕྱིར། ཆོས་ཐམས་ཅད་ལས་ཀྱི་རྣམ་པར་སྨིན་པའི་
ཕྱག་རྒྱས་རྒྱས་བཏབ་པའོ། །སྐྱེ་བ་དང་གནས་པ་ལས་རྣམ་པར་གྲོལ་བའི་ཕྱིར། ཆོས་ཐམས་
ཅད་འདུས་མ་བྱས་པའི་ཕྱག་རྒྱས་རྒྱས་བཏབ་པའོ། །ནམ་མཁའ་དང་ཁྱད་པར་མེད་པའི་ཕྱིར།
ཆོས་ཐམས་ཅད་མཉམ་པ་ཉིད་ཀྱི་ཕྱག་རྒྱས་རྒྱས་གདབ་པའོ། །མཚན་ཉིད་གཅིག་པའི་ཕྱིར།
ཆོས་ཐམས་ཅད་གཟུགས་དང་ཚོར་བ་དང་། འདུ་ཤེས་དང་། འདུ་བྱེད་དང་། རྣམ་པར་ཤེས་
པའི་ཕྱག་རྒྱས་བཏབ་པའོ། །ཉོན་མོངས་པ་མེད་པའི་ཕྱིར་ཆོས་ཐམས་ཅད་ཕུང་པོའི་ཕྱག་རྒྱས་
རྒྱས་བཏབ་པའོ། །ཉོན་མོངས་པ་དང་བཅས་པ་མེད་པའི་ཕྱིར། ཆོས་ཐམས་ཅད་ཁམས་དང་
སྐྱེ་མཆེད་ཀྱི་ཕྱག་རྒྱས་རྒྱས་བཏབ་པའོ། །ཆོས་ཐམས་ཅད་ཀྱི་སྐུ་དང༌། མཉམ་པ་ཉིད་ཐོབ་
པས།